
LIETUVOS RESPUBLIKOS SEIMAS
PROTOKOLAS
Neeilinė sesija
2006 m. sausio 20 d. (penktadienis)
Rytinis plenarinis posėdis 
Nr. 9(135)
(Posėdžio pradžia - 10.01 val.)

Posėdžio pirmininkas – Seimo Pirmininko pavaduotojas V.Muntianas

10.02 val.
S V A R S T Y T A :
	2006 m. sausio 20 d. (penktadienio) darbotvarkė
	Pranešėjas – Seimo Pirmininko pavaduotojas V.Muntianas informavo apie darbotvarkės pakeitimus, kuriems pritarė Seniūnų sueiga.

	Kalbėjo Seimo nariai: A.Matulevičius (dėl Medžioklės įstatymo 7, 8, 11, 13 ir 22 straipsnių pakeitimo ir papildymo įstatymo Nr.XP-693Gr), L.Graužinienė (Darbo partijos frakcijos vardu prašė išbraukti iš darbotvarkės projektus Nr.XP-1053(3) ir Nr.XP-962), A.Skardžius (prašė įrašyti į darbotvarkę projektą Nr.XP-959(2*).

Užsiregistravo 104 Seimo nariai (10.07 val.)

Balsuota, ar pritarti Darbo partijos frakcijos pasiūlymui išbraukti iš darbotvarkės Seimo nutarimo „Dėl Seimo nutarimo „Dėl Seimo komitetų sudėties patvirtinimo“ 1, 5, 7 ir 12 straipsnių pakeitimo“ projektą Nr.XP-1053(3) ir Seimo nutarimo „Dėl Seimo nutarimo „Dėl Seimo Nacionalinio saugumo ir gynybos komiteto sudėties patvirtinimo“ 1 straipsnio pakeitimo“ projektą Nr.XP-962: už - 72, prieš - 10, susilaikė 21. Pritarta. 

	Dėl Medžioklės įstatymo 7, 8, 11, 13 ir 22 straipsnių pakeitimo ir papildymo įstatymo Nr.XP-693Gr kalbėjo Seimo nariai: A.Matulevičius, G.Steponavičius, A.Salamakinas, N.Steiblienė.

	Dėl Mokesčio už aplinkos teršimą įstatymo 11 straipsnio, 3 ir 4 priedėlių pakeitimo įstatymo projekto Nr.XP-996(2*) kalbėjo Seimo narys H.Žukauskas (siūlė perkelti šį projektą į rytinį posėdį). Šiam pasiūlymui pritarta bendru sutarimu.

	Dėl Seimo nutarimo „Dėl piliečių nuosavybės teisių į žemę, esančią Vilniaus mieste, Vismaliukuose, atkūrimo“ projekto Nr.XP-959(2*) kalbėjo Seimo nariai: L.Graužinienė (Darbo partijos frakcijos vardu prašė įrašyti šį projektą į darbotvarkę), P.Gražulis, A.Skardžius, A.Paulauskas, J.Sabatauskas, J.Veselka.

Užsiregistravo 117 Seimo narių (10.29 val.)

Balsuota, ar pritarti Liberalų demokratų frakcijos siūlymui išbraukti iš darbotvarkės Medžioklės įstatymo 7, 8, 11, 13 ir 22 straipsnių pakeitimo ir papildymo įstatymą Nr.XP-693Gr: už - 64, prieš - 44, susilaikė 9. Pritarta. 

Posėdžio pirmininkas kreipėsi į Etikos ir procedūrų komisiją dėl išvados, ar pagrįstai buvo balsuota dėl pasiūlymo grįžti perbalsuoti dėl Medžioklės įstatymo 7, 8, 11, 13 ir 22 straipsnių pakeitimo ir papildymo įstatymo Nr.XP-693Gr. 

 	Dėl posėdžio vedimo tvarkos kalbėjo Seimo nariai: A.Kubilius, E.Klumbys.

Užsiregistravo 117 Seimo narių (10.32 val.)
N U T A R T A :
	Patvirtinti patikslintą 2006 m. sausio 20 d. (penktadienio) darbotvarkę. Balsavo: už - 74, prieš - 1, susilaikė 40. 
 
10.33 val.
S V A R S T Y T A :	
	Konstitucijos 125 straipsnio pakeitimo įstatymo projektas Nr.XP-799(2*) (teikėjai – R.Smetona/45 Seimo nariai) (priėmimas / pirmasis balsavimas)
	Pranešėjas – Teisės ir teisėtvarkos komiteto pirmininkas J.Sabatauskas

Dėl R.Smetonos pasiūlymo kalbėjo Seimo narys R.Smetona.

Užsiregistravo 64 Seimo nariai (10.36 val.)

Balsuota, ar pritarti siūlymui svarstyti R.Smetonos pasiūlymą: už - 25. Nepritarta.
Dėl J.Sabatausko pasiūlymo kalbėjo Seimo narys J.Sabatauskas.
Dėl posėdžio vedimo tvarkos kalbėjo Seimo narys E.Klumbys.

Užsiregistravo 55 Seimo nariai (10.41 val.)

Balsuota, ar pritarti siūlymui svarstyti J.Sabatausko pasiūlymą: už - 14. Nepritarta.
Užsiregistravo 118 Seimo narių (10.43 val.)

Balsuota, ar pritarti Teisės departamento redakcinėms pataisoms: už - 103, prieš - 5, susilaikė 8. Pritarta. 

Kalbėjo Seimo Pirmininkas A.Paulauskas.

	Dėl balsavimo motyvų kalbėjo Seimo nariai: P.Auštrevičius, J.Veselka, K.Glaveckas, A.Matulevičius, J.Olekas, E.Klumbys, V.Rinkevičius, S.Pečeliūnas.

Užsiregistravo 130 Seimo narių (11.13 val.)
N U T A R T A :
	Pritarti po pirmojo balsavimo Konstitucijos 125 straipsnio pakeitimo įstatymui. Balsavo: už - 112, prieš - 11, susilaikė 7.

           Replikavo Seimo nariai: V.Žiemelis, J.Veselka.

11.17 val.
S V A R S T Y T A :	
	Cukraus įstatymo ir jį keitusių įstatymų pripažinimo netekusiais galios įstatymo projektas Nr.XP-937(2*) (teikėjai – LRV/žemės ūkio ministrė K.D.Prunskienė) (priėmimas)
	Pranešėjas – Kaimo reikalų komiteto atstovas G.Mikolaitis

Užsiregistravo 68 Seimo nariai (11.17 val.)
Pakartotinai  užsiregistravo 86 Seimo nariai (11.18 val.)

N U T A R T A :
Priimti Cukraus įstatymo ir jį keitusių įstatymų pripažinimo netekusiais galios įstatymą. Balsavo: už - 85, prieš - 1, susilaikė 2. (Užsiregistravo 88 Seimo nariai (11.19 val.)

11.19 val.
S V A R S T Y T A :	
	Kvotinio cukraus gamybos mokesčio ir papildomo cukraus gamybos mokesčio įstatymo 2 straipsnio pakeitimo įstatymo projektas Nr.XP-1007(2*) (teikėjas – J.Jagminas) (priėmimas)
	Pranešėjas – Kaimo reikalų komiteto atstovas G.Mikolaitis

Užsiregistravo 92 Seimo nariai (11.20 val.)
N U T A R T A :
Priimti Kvotinio cukraus gamybos mokesčio ir papildomo cukraus gamybos mokesčio įstatymo 2 straipsnio pakeitimo įstatymą. Balsavo: už - 90, prieš - 1, susilaikė 1. 

11.21 val.
S V A R S T Y T A :	
	Akcizų įstatymo 35 straipsnio pakeitimo įstatymo projektas Nr.XP-660(3*) (teikėjai – LRV/finansų ministras Z.Balčytis) (priėmimas)
	Pranešėjas – Biudžeto ir finansų komiteto pirmininkas J.Lionginas

	1, 2, 3, 4 straipsniai priimti bendru sutarimu.

	Dėl balsavimo motyvų dėl viso įstatymo kalbėjo Seimo nariai: J.Jaruševičius, A.Kašėta, E.Zingeris, J.Veselka, A.Vrubliauskas, V.Rinkevičius, E.Pupinis.

Užsiregistravo 100 Seimo narių (11.30 val.)
N U T A R T A :
Priimti Akcizų įstatymo 35 straipsnio pakeitimo įstatymą. Balsavo: už - 64, prieš - 4, susilaikė 32.

11.32 val.
S V A R S T Y T A :	
	Mokesčio už aplinkos teršimą įstatymo 11 straipsnio, 3 ir 4 priedėlių pakeitimo įstatymo projektas Nr.XP-996(2*) (teikėjai – LRV/aplinkos ministras A.Kundrotas) (priėmimo tęsinys)

Užsiregistravo 102 Seimo nariai (11.32 val.)
N U T A R T A :
Priimti Mokesčio už aplinkos teršimą įstatymo 11 straipsnio, 3 ir 4 priedėlių pakeitimo įstatymą. Balsavo: už - 95, prieš - 0, susilaikė 5.

11.33 val.
S V A R S T Y T A :	
	Antrojo operatyvinių tarnybų departamento prie Krašto apsaugos ministerijos statuto pakeitimo įstatymo projektas Nr.XP-718(2*) (sujungti Nr.XP-506 ir Nr.XP-718) (teikėjai – LRV/krašto apsaugos ministras G.Kirkilas) (priėmimas)
	Pranešėjas – Nacionalinio saugumo ir gynybos komiteto pirmininkas A.Sadeckas
           Dėl posėdžio vedimo tvarkos kalbėjo Seimo narys R.Šukys.

Pasiūlymui balsuoti dėl šio įstatymo priėmimo skirsniais pritarta bendru sutarimu.
	I, II, III, IV, V, VI, VII, VIII skirsniai priimti bendru sutarimu.
	Dėl IX skirsnio kalbėjo Seimo nariai: A.Sysas, S.Pečeliūnas.

Užsiregistravo 87 Seimo nariai (11.39 val.)

	Balsuota dėl IX skirsnio: už - 78, prieš - 3, susilaikė 5. IX skirsnis priimtas.

	Dėl balsavimo motyvų dėl viso įstatymo kalbėjo Seimo nariai: S.Pečeliūnas, A.Baranauskas, P.Gražulis, E.Zingeris.

Užsiregistravo 91 Seimo narys (11.41 val.)
N U T A R T A :
Priimti Antrojo operatyvinių tarnybų departamento prie Krašto apsaugos ministerijos statuto pakeitimo įstatymą. Balsavo: už - 85, prieš - 0, susilaikė 5.

           Replikavo Seimo narys G.Kirkilas.

	Posėdžio pirmininkas pasveikino Seimo narį V.Orechovą 50-mečio proga.

 
Posėdis baigtas
 (11.45 val.)



Lietuvos Respublikos
Seimo Pirmininko pavaduotojas 	                                                   Viktoras Muntianas 




















Protokolą rašė Tatjana Juršėnienė

